Kymenlaakson sosiaali- ja terveyspalvelujen kuntayhtymä
1567535-0
Kotkantie 41
Kotka
48210
Arttu Karjalainen
mons.vermis@gmail.com
http://www.kymsote.fi
https://tarjouspalvelu.fi/huslogistiikka?id=395834&tpk=0a32730f-8748-4eba-96be-e6baadb88b20
https://tarjouspalvelu.fi/huslogistiikka?id=395834&tpk=0a32730f-8748-4eba-96be-e6baadb88b20
Kuntayhtymä
Kymenlaakson maakunnalliset sote-henkilökuljetuspalvelut
HUS 586-2021
Hankinnan kohteena on Kymenlaakson sosiaali- ja terveyspalveluiden kuntayhtymän (Kymsote) toiminta-alueen henkilökuljetukset. Hankittavia kuljetuksia ovat vammaispalvelulain (VPL) ja sosiaalihuoltolain (SHL) sekä erityishuoltolain mukaiset kuljetukset, kotihoidon kuljetukset, veteraanien ja sotainvalidien kuljetukset, työ- ja päivätoiminnan kuljetukset sekä Kymsoten asiakas- ja potilaskuljetukset. Hankintaan sisältyy myös Kymsoten henkilöstön kuljetuksia, muita mahdollisesti tarvittavia henkilökuljetuksia sekä taksiautolla suoritettavia tavarakuljetuksia, esimerkiksi laboratorionäytteiden kuljetuksia. Hankintaan sisältyvät kuljetukset sekä hankinnan arvioitu laajuus on kuvattu tarkemmin tämän hankintailmoituksen liitteessä 1 (Hankinnan kohteen ja dynaamisen toimittajarekisterin kuvaus).
Hankintaan ei sisälly esimerkiksi Kelan järjestämiä taksikuljetuksia (Kela-taksit), ambulansseilla tapahtuvia potilassiirtoja, vainajien kuljetuksia, kuorma- tai pakettiautolla toteutettavia tavarakuljetuksia tai linja-autolla toteutettavia tilausajoja.
Hankinnan kohteena olevia kuljetuksia välittää ja ohjaa välityskeskus, jonka tarjoamasta palvelusta Kymsote on solmii erillisen sopimuksen. Välityskeskuksen toiminta ei ole osa tätä hankintaa.
Hankinnan tavoitteena on turvata kaikkien Kymsoten tarvitseminen henkilökuljetuspalveluiden tehokas ja oikea-aikainen toiminta sekä kuljetuspalveluiden käyttäjien erityistarpeiden huomioiminen, hyvä, ystävällinen ja selkeä asiakaspalvelu, kuljetuspalveluiden käytön helppous ja käyttäjien asiakastyytyväisyys. Hankinnan tavoitteena on myös turvata kaikkien vammaispalvelulain ja sosiaalihuoltolain mukaisten kuljetuspalveluasiakkaiden yhdenvertainen, luotettava ja toimiva mahdollisuus lakisääteisiin asiointimatkoihin sekä säännöllisiin työ- ja opiskelumatkoihin heille myönnettyjen matkaoikeuksien mukaisesti.
Hankinta toteutetaan dynaamisena toimittajarekisterinä, joka on Kymsoten suunnittelema, hankintalain periaatteiden mukainen kaksivaiheinen menettely. Kyseessä ei ole hankintalain 42 §:n tarkoittama puitejärjestely eikä 49 §:n tarkoittama EU-kynnysarvon ylittävien tavara- ja palveluhankintojen dynaaminen hankintajärjestelmä. Toimittajarekisterissä hyödynnetään soveltuvin osin hankintalain 49 – 52 §:ssä kuvattuja dynaamista hankintajärjestelmää koskevia säännöksiä.
Kaikki tässä hankintailmoituksessa kuvattavat kelpoisuusehdot täyttävät ja vaaditut kelpoisuustodistukset toimittaneet palveluntuottajat hyväksytään mukaan toimittajarekisteriin. Kun toimittajarekisteri on perustettu, kuljetuspalvelut kilpailutetaan sen sisällä siten, että tarjouspyynnöt toimitetaan kaikille toimittajarekisterissä mukana oleville yrityksille. Toimittajarekisteriin hyväksyminen ei velvoita yritystä osallistumaan toimittajarekisterin sisäisiin kilpailutuksiin.
Toimittajarekisteri on koko voimassaolonsa ajan avoin kaikille soveltuvuusehdot täyttäville palveluntuottajille.
Toimittajarekisterin joustavuus saavutetaan toteuttamalla järjestelmän sisäisiä kilpailutuksia järjestelmän keston aikana. Tällöin uusilla palveluntuottajilla on mahdollisuus päästä mukaan tuottamaan kuljetuspalveluita ja tilaaja voi tehdä muutoksia kuljetuspalveluita koskeviin ehtoihin.
Toimittajarekisterin sisäisiä kilpailutuksia voidaan tehdä toimittajarekisterin perustamisesta lähtien sen keston loppuun saakka. Toimittajarekisteri on voimassa 31.12.2028 saakka, minä aikana toimittajarekisterin sisäiset kilpailutukset tehdään. Toimittajarekisterin sisäisten kilpailutusten perusteella tehdyt sopimukset voivat olla voimassa enintään kaksi (2) vuotta toimittajarekisterin päättymisen jälkeen.
Hankintamenettelyn valinnan tarkoituksena on turvata haavoittuvassa asemassa olevan asiakasryhmän palveluiden toteuttaminen niitä koskevan lainsäädännön mukaisesti. Kyseessä ovat asiakasryhmän perusoikeuksien toteutumisen kannalta merkitykselliset palvelut. Toimittajarekisterin tarkoituksena on turvata palveluiden jatkuvuus, saatavuus ja kattavuus sekä palvelujen käyttäjien erityistarpeiden huomioiminen. Tarkoituksena on myös toimivan kilpailun edistäminen siten, että asiakasryhmän erityistarpeiden mukaisen ammattitaitoisen palvelun ja kaluston saatavuus turvataan lyhyellä ja pitkällä aikavälillä, taajama- ja haja-asutusalueilla.
Sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta annetun lain (616/2021) mukaan sosiaali- ja terveydenhuollon järjestämisvastuu siirtyy kunnilta ja kuntayhtymiltä (Helsingin kaupunkia lukuun ottamatta) hyvinvointialueille 1 päivänä tammikuuta 2023. Kymenlaakson hyvinvointialue tulee järjestämisvastuun siirryttyä Kymsoten sijaan dynaamisen toimittajarekisterin hallinnoijaksi ja siihen perustuvien sopimusten tilaajaksi.
2022-08-12
2028-12-31
2028-12-31
00:00
Mahdolliset hankintamenettelyyn liittyvät kysymykset ja huomiot on lähetettävä Tarjouspalvelu.fi -toimittajaportaalista. Muilla tavoilla esitettyihin kysymyksiin ja tiedusteluihin ei voida vastata ehdokkaiden tasapuolisen kohtelun turvaamiseksi. Kysymyksiin pyritään vastaamaan viimeistään kahden (2) viikon kuluessa kysymyksen saapumisesta, ja annetut vastaukset ovat luettavissa Tarjouspalvelu.fi -toimittajaportaalista. Ehdokkaan on tarkistettava mahdolliset kysymykset ja vastaukset Tarjouspalvelu.fi -toimittajaportaalista ennen osallistumishakemuksen jättämistä.
Markkinaoikeus
Sörnäistenkatu 1
Helsinki
00580
+358 295643300
markkinaoikeus@oikeus.fi
http://www.oikeus.fi/markkinaoikeus
2022-06-21